
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3031 

28 Νοεμβρίου 2013 


ΑΠΟΦΑΣΕΙ Σ 

Αριθμ. 152.535/ΨΣ6243-Α1 

Εκχώρηση αρμοδιοτήτων διαχείρισης του Ε.Π. «ΨΗΦΙ¬ 
ΑΚΗ ΣΥΓΚΛΙΣΗ» και των Περιφερειακών Επιχειρη¬ 
σιακών Προγραμμάτων του ΕΣΠΑ στον Ενδιάμεσο 
Φορέα Διαχείρισης της Ελληνικής Εταιρείας Τοπι¬ 
κής Ανάπτυξης και Αυτοδιοίκησης «Ε.Φ.Δ Ε.Ε.Τ.Α.Α.». 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Έχοντας υπόψη: 

1. Τις διατάξεις: 

ί. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ. 63/2005 (ΦΕΚ Α' 98). 

ϋ. Του Ν. 3614/2007 (ΦΕΚ Α' 267) «Διαχείριση, έλεγ¬ 
χος, εφαρμογή αναπτυξιακών παρεμβάσεων 2007-2013», 
όπως τροποποιήθηκε και ισχύει (με τους Ν. 4146/13 
(Α'90), 4151/13 (Α'103), 4155/13 (Α'20) και 4156/13 (Α'122)), 
και ειδικότερα των άρθρων 4, όπως έχει τροποποιηθεί 
από τον Ν. 3840/2010, και 5 παράγραφος 5α), όπως 
τροποποιήθηκε με τον Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασια¬ 
κή εφεδρεία και άλλες διατάξεις εφαρμογής του με¬ 
σοπρόθεσμου πλαισίου δημοσιονομικής στρατηγικής 
2012-2015» και ειδικότερα στο άρθρο 40 παρ. 7, όπου 
ορίζεται η Ελληνική Εταιρεία Τοπικής Ανάπτυξης και 
Αυτοδιοίκησης Ε.Ε.Τ.Α.Α. ως Ενδιάμεσος Φορέας Δια¬ 
χείρισης κατά την έννοια του άρθρου 4. 

III. Της με αριθμ. 14053/ΕΥΣ1749 (ΦΕΚ 540/Β/27.03.2008) 
υπουργικής απόφασης του Υπουργού Οικονομίας και 
Οικονομικών με θέμα «Υπουργική απόφαση Συστήματος 
Διαχείρισης», όπως τροποποιήθηκε και ισχύει. 

ιν. Της υπουργικής απόφασης υπ’ αριθ. 33735/4482 
(ΦΕΚ 1693Β/10-7-2013) «Μεταβίβαση δικαιώματος υπο¬ 
γραφής με «εντολή Υπουργού» στον Γενικό Γραμματέα 
Τηλεπικοινωνιών και Ταχυδρομείων, στον Προϊστάμενο 
και στους Προϊσταμένους των Μονάδων της Ειδικής 
Υπηρεσίας Επιχειρησιακού Προγράμματος «Ψηφιακή 
Σύγκλιση». 

ν. Του Κανονισμού (ΕΚ) αριθ. 1083/2006 του Συμβου¬ 
λίου της 11ης Ιουλίου 2006 περί καθορισμού γενικών 
διατάξεων για το Ευρωπαϊκό Ταμείο Περιφερειακής 


Ανάπτυξης, το Ευρωπαϊκό Κοινωνικό Ταμείο και το Τα- 
μείο Συνοχής και την κατάργηση του κανονισμού (ΕΚ) 
αριθ. 1260/1999. 

νι. Του Κανονισμού (ΕΚ) αριθ. 1080/2006 του Ευρωπα¬ 
ϊκού Κοινοβουλίου και του Συμβουλίου της 5ης Ιουλίου 
2006 για το Ευρωπαϊκό Ταμείο Περιφερειακής Ανάπτυ¬ 
ξης και για την κατάργηση του κανονισμού (ΕΚ) αριθ. 
1783/1999. 

νϋ. Του Κανονισμού (ΕΚ) αριθ. 1828/2006 της Επιτρο¬ 
πής της 8ης Δεκεμβρίου 2006 για τη θέσπιση κανόνων 
σχετικά με την εφαρμογή του κανονισμού (ΕΚ) αριθ. 
1083/2006 του Συμβουλίου περί καθορισμού γενικών 
διατάξεων για το Ευρωπαϊκό Ταμείο Περιφερειακής 
Ανάπτυξης, το Ευρωπαϊκό Κοινωνικό Ταμείο και το Τα¬ 
μείο Συνοχής και του κανονισμού (ΕΚ) αριθ. 1080/2006 
του Ευρωπαϊκού Κοινοβουλίου και του Συμβουλίου για 
το Ευρωπαϊκό Ταμείο Περιφερειακής Ανάπτυξης. 

2. Την υπ’ αριθ. 7725/28.3.2007 απόφαση της Ευρωπαϊ¬ 
κής Επιτροπής περί έγκρισης του Εθνικού Στρατηγικού 
Πλαισίου Αναφοράς και τα Παραρτήματα I και II αυτής. 

3. Την με αρ. ΟΟΙ 2007 ΘΒ 161 ΡΟ 00226-Χ-2007 από¬ 
φαση έγκρισης του ΕΠ «Ψηφιακή Σύγκλιση» από την 
Ευρωπαϊκή Επιτροπή (Εγγραφο (2007) 5339) και την 
τροποποίηση αυτής (Εγγραφο 0(2012) 9306(αναθεώ- 
ρηση 6.12.2012). 

4. Την κοινή υπουργική απόφαση (ΦΕΚ Β'2803/9-12-11) 
εκχώρησης αρμοδιοτήτων διαχείρισης των πράξεων 
των Περιφερειακών Επιχειρησιακών Προγραμμάτων του 
ΕΣΠΑ. 

5. Τις διατάξεις του άρθρου 67 του Ν. 4150 (ΦΕΚ 102Α/ 
29-4-2013) για την υπαγωγή της Ειδικής Υπηρεσίας Ψη¬ 
φιακής Σύγκλισης στη Γ ενική Γ ραμματεία Τηλεπικοινω¬ 
νιών και Ταχυδρομείων. 

6. Το π.δ. 118/2013 (ΦΕΚ 152Α/25-6-2013) άρθρο 1 περί 
ίδρυσης «Υπουργείου Υποδομών, Μεταφορών και Δι¬ 
κτύων». 

7. Το π.δ. 119/2013 (ΦΕΚ 153Α/25-6-2013) περί διορισμού 
Αντιπροέδρου Κυβέρνησης, Υπουργών, αναπληρωτών 
Υπουργών και Υφυπουργών. 

8. Το Ν. 4152/2013 (παρ. ΙΔ) «Επείγοντα μέτρα εφαρ¬ 
μογής των νόμων 4046/2012, 4093/2012 και 4127/2013». 

9. Το Εγχειρίδιο Διαδικασιών Διαχείρισης και Ελέγχου 
των Επιχειρησιακών Προγραμμάτων του ΕΣΠΑ. 

10. Τον Ν. 3274/2004 «Οργάνωση και Λειτουργία των 
Ο.Τ.Α. πρώτου και δεύτερου βαθμού» και ειδικότερα τα 

άρθρα 6, 7, 8, 9,10,11 και 12 αυτού (ΦΕΚ 195/Α/19.10.2004), 
όπως τροποποιήθηκε με το Ν. 3852/2010 «Νέα αρχιτε¬ 
κτονική της Αυτοδιοίκησης και της Αποκεντρωμένης Δι¬ 
οίκησης - Πρόγραμμα Καλλικράτης» (ΦΕΚ 87/Α/7.6.2010). 

11. Το αίτημα με α.π. 142/13.11.2013 του Υπουργείου 
Εσωτερικών προς την ΓΓΤΤ και την ΕΥΔ ΕΠ «Ψηφια¬ 
κή Σύγκλιση», σχετικά με τη σκοπιμότητα, την τεχνική 
έκθεση και τον προϋπολογισμό της δράσης, την οποία 
αφορά η εκχώρηση, καθώς και την επιλογή του «Ε.Φ.Δ 
Ε.Ε.Τ.Α.Α.», ως Ενδιάμεσου Φορέα Διαχείρισης. 

12. Το ισχύον θεσμικό και κανονιστικό πλαίσιο, εθνικό 
και κοινοτικό, που αναφέρεται στην υλοποίηση και δι¬ 
αχείριση προγραμμάτων. 

13. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

Φορέας στον οποίο εκχωρούνται 
αρμοδιότητες διαχείρισης 

Ο «ΕΦΔ της Ελληνικής Εταιρείας Τοπικής Ανάπτυξης 
και Αυτοδιοίκησης Α.Ε.» (εφεξής ΕΦΔ ΕΕΤΑΑ), σύμφωνα 
με τις αρμοδιότητες και τους σκοπούς που ορίζονται 
στο άρθρο 5 του Ν. 3614/2007, ορίζεται, με βάση το 
άρθρο 4 παρ. 1 του Ν. 3614/2007, όπως τροποποιήθη¬ 
κε και ισχύει, ως Ενδιάμεσος Φορέας Διαχείρισης του 
Επιχειρησιακού Προγράμματος «Ψηφιακή Σύγκλιση» και 
των Περιφερειακών Επιχειρησιακών Προγραμμάτων του 
ΕΣΠΑ για τις δράσεις που αναφέρονται στο άρθρο 2. 

Για τον συντονισμό της υλοποίησης του έργου θα 
συσταθεί Ομάδα Διοίκησης που θα οριστεί από το 
Υπουργείο Εσωτερικών. 

Αρθρο 2 

Αντικείμενο της εκχώρησης 

1. 0«ΕΦΔ ΕΕΤΑΑ» αναλαμβάνει αρμοδιότητες διαχεί¬ 
ρισης για το Επιχειρησιακό Πρόγραμμα «Ψηφιακή Σύ¬ 
γκλιση» και τις εκχωρήσεις που έχουν πραγματοποιηθεί 
σε αυτό μέσω των Περιφερειακών Επιχειρησιακών Προ¬ 
γραμμάτων, όπως αυτές προσδιορίζονται στο άρθρο 3. 

2. Ο «ΕΦΔ ΕΕΤΑΑ» μέσω της εκχώρησης αναλαμβάνει 
τη δημιουργία ενιαίου κόμβου παροχής ψηφιακών υπη¬ 
ρεσιών για τους ΟΤΑ 1ου Βαθμού, οι οποίες θα φιλοξε¬ 
νηθούν σε δημόσιο κέντρο δεδομένων (άεία οθπΙθγ). Πριν 
την έναρξη της δράσης θα πρέπει να έχει προχωρήσει 
στην καταγραφή και αποτύπωση των εφαρμογών ΤΠΕ 
στους ΟΤΑ 1ου βαθμού. 

3. Οι τελικές υπηρεσίες προς τους Δημότες εκάστου 
Δήμου υποχρεούνται να παρέχονται και μέσω ασύρ¬ 
ματου δικτύου, όπου αυτό υπάρχει, αξιοποιώντας τα 
Δημοτικά Δίκτυα ννίίί άοίεροίε που έχουν ήδη υλοποιηθεί 
σ’ αυτούς. Πριν από την έναρξη της δράσης, ο «ΕΦΔ 
ΕΕΤΑΑ» θα πρέπει να έχει εξασφαλίσει την πιστοποί¬ 
ηση της λειτουργίας των δικτύων ννίίί από τους ΟΤΑ 
1ου βαθμού. 

4. Η επιλογή των ψηφιακών εφαρμογών για τους ΟΤΑ 
θα πραγματοποιηθεί λαμβάνοντας υπ’ όψιν: 

ί. Τις προτεραιότητες εξυπηρέτησης των Δημοτών 
ή/και της αντιμετώπισης λειτουργικών προβλημάτων 
των Δήμων. 

ϋ. Τη διαλειτουργικότητα, όπου απαιτείται με τρίτα 
υφιστάμενα λειτουργικά συστήματα των ΟΤΑ. 

ίίί. Τη συμβατότητα με τις απαιτήσεις του κέντρου 
δεδομένων στο οποίο θα φιλοξενηθούν. 


5. Η τελική λίστα των εφαρμογών θα εγκριθεί από 
την Ομάδα Διοίκησης του'Εργου (άρθρο 1), ύστερα από 
αιτιολογημένη εισήγηση του ΕΦΔ ΕΕΤΑΑ. Η προμήθεια 
αδειών χρήσης/ανάπτυξης των εφαρμογών θα πρέπει να 
γίνει τεκμηριωμένα με όρους κοστοστρέφειας αντιμε¬ 
τωπίζοντας το σύνολο των ΟΤΑ 1ου Βαθμού ως οιωνεί 
έναν ενιαίο πελάτη. 

6. Το κόστος παραμετροποίησης και εκπαίδευσης των 
εφαρμογών ανά Δήμο θα πρέπει να είναι αντίστοιχο του 
όγκου εργασίας, του αριθμού των διαχειριστών και των 
χρηστών των εφαρμογών. 

7. Με σκοπό την ενσωμάτωση των ψηφιακών υπη¬ 
ρεσιών στις διαδικασίες των ΟΤΑ και τη μεγιστοποί¬ 
ηση της απόδοσης προς τους πολίτες θα υπάρχει η 
δυνατότητα πρόσληψης από τους ΟΤΑ προσωπικού, 
στο πλαίσιο της Ρήτρας Ευελιξίας του ΕΠ ΨΣ (για τις 
περιφέρειες σύγκλισης). Σε αυτήν την περίπτωση, στις 
υποχρεώσεις του ΕΦΔ ΕΕΤΑΑ θα περιλαμβάνονται και 
οι ενέργειες ορισμού των επιβλεπόντων φορέων και 
των θέσεων απασχόλησης ανά φορέα και ειδικότητα. 
Ο ΕΦΔ ΕΕΤΑΑ θα πρέπει να διασφαλίσει τα παραδοτέα 
των απασχολούμενων σε σχέση με το υλοποιούμενο 
αντικείμενο και να πιστοποιήσει κατά την πληρωμή την 
υλοποίησή του. Η σχετική πρόβλεψη θα ενεργοποιηθεί 
με νέα υπουργική απόφαση. 

8. Τα έργα θα πρέπει να έχουν ολοκληρωθεί, παρα- 
ληφθεί και δηλωθεί ως δαπάνες εντός εξαμήνου, ανά 
κύκλο δράσης. 

9. Εφόσον ολοκληρωθεί η διαδικασία εμπροθέσμως 
και είναι σε λειτουργία η ψηφιακή υπηρεσία και εφό¬ 
σον υπάρχουν διαθέσιμοι πόροι, δύναται να υπάρξει και 
επόμενος κύκλος για όσους από τους ΟΤΑ μπορούν να 
τεκμηριώσουν την δυνατότητα υλοποίησης και δεύτε¬ 
ρου έργου. Προϋπόθεση για να υπάρξει δεύτερος κύκλος 
από τους ΟΤΑ, είναι να τεκμηριωθεί προς την ΕΥΔ ΕΠ 
ΨΣ η αποτελεσματική χρήση των ψηφιακών εργαλείων 
που επιλέχθηκαν από τον πρώτο κύκλο. 

10. Ο έλεγχος της λειτουργίας θα είναι πρότερος της 
πιστοποίησης δαπανών. 

11. Ο ΕΦΔ ΕΕΤΑΑ αναλαμβάνει τις υπηρεσίες κεντρι¬ 
κής διαχείρισης και υλοποίησης του προγράμματος, 
ενδεικτικά: υπηρεσίες αποτύπωσης - χαρτογράφησης 
του περιβάλλοντος ΤΠΕ των Δήμων, εντοπισμό - αξιο¬ 
λόγηση και συγγραφή προδιαγραφών, Ηοίρ ϋθ5ΐ< για την 
υποστήριξη στη λειτουργία των εφαρμογών από τους 
δικαιούχους ΟΤΑ 1ου Βαθμού, δημιουργία μηχανισμών 
ποιοτικής παρακολούθησης και αναφοράς της λειτουρ¬ 
γίας της δράσης οι οποίοι θα επιτρέπουν τη βελτίωση 
και την επέκταση των παρεχόμενων υπηρεσιών προς 
τους ΟΤΑ 1ου Βαθμού. 

12. Ο ΕΦΔ ΕΕΤΑΑ πιστοποιεί ότι για τις εφαρμογές 
που θα επιλεγούν από κάθε Δήμο δεν θα υπάρχει οποια¬ 
δήποτε επικάλυψη με εφαρμογές που έχουν αναπτυχθεί 
σε αυτούς τους Δήμους (Καλλικρατικούς ή επί μέρους 
προ Καλλικράτη), ανεξάρτητα από την προέλευση της 
χρηματοδότησής τους. 

13. Θα προβλεφθούν σχετικοί δείκτες χρήσης και απο- 
τελεσματικότητας των εφαρμογών από τους ΟΤΑ, οι 
οποίοι θα υπολογίζονται σε σταθερά χρονικά διαστή¬ 
ματα από τον ΕΦΔ ΕΕΤΑΑ. 

14. Κατά τη διάρκεια της δράσης που αποτελεί το 
αντικείμενο της εκχώρησης, θα υπάρχει η δυνατότητα 
τεχνικής βοήθειας στον ΕΦΔ ΕΕΤΑΑ, η οποία θα μπορεί 

να αξιοποιηθεί, ως εξής: α) Σύμβουλο Τεχνικής Υποστή¬ 
ριξης του έργου, β) Οριζόντιες Δράσεις Δημοσιότητας 
του έργου, γ) Έλεγχοι λειτουργίας και πιστοποίηση 
δαπανών (είτε από Μητρώο αξιολογητών και ελεγκτών 
που δύναται να δημιουργηθεί εκ νέου ή να αξιοποιηθεί 
υφιστάμενο Μητρώο π.χ. της ΕΥΔ ΕΠ ΨΣ), είτε από 
ιδιωτική εταιρία). Οι δράσεις είναι ενδεικτικές και όχι 
περιοριστικές. 

15. Επιπλέον των παραπάνω, το αντικείμενο της εκ¬ 
χώρησης στον ΕΦΔ ΕΕΤΑΑ θα περιλαμβάνει: 

ί. Τη χρήση πρότυπων ΤΔΠ, στο πλαίσιο της προκή¬ 
ρυξης/πρόσκλησης προς τους δικαιούχους, 
μ. Τη διασφάλιση της λειτουργίας των εφαρμογών 
(διάρκεια, διατηρησιμότητα), σύμφωνα με τα προβλε- 
πόμενα στους κανονισμούς, 
ιν. Τη δημιουργία υπηρεσίας καταλόγου χρηστών 
(ΕϋΑΡ) των ψηφιακών εφαρμογών των Δήμων και πα¬ 
ρακολούθηση της χρήσης τους σε εξαμηνιαία ΓβροΓίε, 
τη χρήση πρότυπων τευχών προκήρυξης και πρότυπων 
συμβάσεων. 

16. Η εκχωρούμενη προς διαχείριση συγχρηματοδο- 
τούμενη δημόσια δαπάνη και η κατανομή της ανά άξονα 
προτεραιότητας αποτυπώνεται στο Παράρτημα I. Η κα¬ 
τανομή κατά θεματικές προτεραιότητες αποτυπώνεται 
στο Παράρτημα II. Τα παραρτήματα I & II αποτελούν 
αναπόσπαστο μέρος της παρούσας απόφασης. 

17. Το προτεινόμενο προς εγγραφή ποσό στο Πρό¬ 
γραμμα Δημοσίων Επενδύσεων, ορίζεται σε: 


Π/Υ σε 
Ευρώ 

Προτεινόμενες πιστώσεις 





2013 

2014 

21.961.750 




4.392.350 

17.569.400 


18. Φορέας Χρηματοδότησης είναι το Υπουργείο Εσω¬ 
τερικών. 


Άρθρο 3 

Αρμοδιότητες διαχείρισης που εκχωρούνται 

Ο «ΕΦΔ ΕΕΤΑΑ» αναλαμβάνει στο πλαίσιο του Επι¬ 
χειρησιακού Προγράμματος «Ψηφιακή Σύγκλιση» τις 
ακόλουθες αρμοδιότητες: 

(ί) Προβαίνει στην αναγκαία εξειδίκευση των κατηγο¬ 
ριών πράξεων που διαχειρίζεται σύμφωνα με τις κατευ¬ 
θύνσεις της Διαχειριστικής Αρχής του Επιχειρησιακού 
Προγράμματος. 

(ϋ) Λαμβάνει τα κατάλληλα μέτρα για την αξιοποίηση 
των συμπερασμάτων των αξιολογήσεων του Προγράμ¬ 
ματος. 

(μι) Παρακολουθεί την πορεία εφαρμογής των κατηγο¬ 
ριών πράξεων που διαχειρίζεται και ειδικότερα τη χρη¬ 
ματοοικονομική πρόοδό τους, τους ποσοτικοποιημένους 
δείκτες και τις προοπτικές εξέλιξής τους και εισηγείται 
στη Διαχειριστική Αρχή προτάσεις αναθεώρησής τους. 

(ϊν) Συντάσσει τις αναγκαίες αναφορές που ζητούνται 
από τη Διαχειριστική Αρχή για την υποβολή των ετήσιων 
και τελικών εκθέσεων εκτέλεσης, την προετοιμασία της 
ετήσιας εξέτασης του Επιχειρησιακού Προγράμματος, 
την προετοιμασία της Επιτροπής Παρακολούθησης του 
Προγράμματος κλπ. 

(ν) Συνεργάζεται με την Εθνική Αρχή Συντονισμού, 
την καθ’ ύλην αρμόδια υπηρεσία συντονισμού και την 
Επιτροπή και παρέχει σε αυτές κάθε πληροφορία που 
ζητείται. 


(νί) Μεριμνά για την εξειδίκευση όπου απαιτείται των 
απαραίτητων εργαλείων, προτύπων και προδιαγραφών 
για τη σωστή άσκηση των αρμοδιοτήτων διαχείρισης 
που της έχουν εκχωρηθεί σε συμφωνία με τη Διαχει¬ 
ριστική Αρχή του Προγράμματος και την Εθνική Αρχή 
Συντονισμού. 

(νϋ) Επεξεργάζεται και εισηγείται στη Διαχειριστική 
Αρχή αναλυτικά κριτήρια ένταξης για τις κατηγορίες 
πράξεων που διαχειρίζεται, σύμφωνα με τα προβλεπό- 
μενα στο Σύστημα Διαχείρισης και Ελέγχου. 

(νίϋ) Μεριμνά ώστε να διαδίδονται όσο το δυνατό ευ¬ 
ρύτερα οι πληροφορίες σχετικά με τις ευκαιρίες χρη¬ 
ματοδότησης για τις κατηγορίες πράξεων που διαχει¬ 
ρίζεται. Στο πλαίσιο αυτό εκδίδει τις προκηρύξεις των 
κατηγοριών πράξεων που διαχειρίζεται για την υποβολή 
προτάσεων από τους δυνητικούς δικαιούχους και πα¬ 
ρέχει προς τους δυνητικούς δικαιούχους, σαφείς και 
λεπτομερείς πληροφορίες προς τους δυνητικούς δι¬ 
καιούχους τουλάχιστον σχετικά με: 

(α) τους όρους επιλεξιμότητας τους οποίους πρέπει 
να πληρούν οι προτεινόμενες πράξεις προκειμένου να 
ενταχθούν για χρηματοδότηση στο πλαίσιο του ΕΠ, 

(β) τις διαδικασίες για την εξέταση των αιτήσεων 
χρηματοδότησης και τις σχετικές χρονικές περιόδους, 
(γ) τα κριτήρια για την ένταξη των προς χρηματοδό¬ 
τηση πράξεων, 

(δ) τα αρμόδια στελέχη της τα οποία μπορούν να 
παρέχουν πληροφορίες 

(ε) την υποχρέωση δημοσιοποίησης εφόσον η πρό¬ 
ταση επιλεγεί, του τίτλου της πράξης, του δικαιούχου 
και του ποσού της δημόσιας χρηματοδότησης που χο¬ 
ρηγείται. 

(ίχ) Συγκεντρώνει, αρχειοθετεί όλες τις προτάσεις που 
υποβάλλονται και ελέγχει την πληρότητα των στοιχείων 
τους. 

(χ) Αξιολογεί τις προτάσεις που υποβάλλονται, εφαρ¬ 
μόζοντας τα εγκεκριμένα από την Επιτροπή Παρακο¬ 
λούθησης κριτήρια ένταξης. 

(χί) Μεριμνά για την έκδοση της απόφασης ένταξης 
και της απόφασης χρηματοδότησής τους στους άξονες 
προτεραιότητας του Επιχειρησιακού Προγράμματος, 
μετά την ολοκλήρωση της διαδικασίας έκδοσης συμφώ¬ 
νου αποδοχής των όρων ένταξης. Η απόφαση ένταξης 
εκδίδεται από τον Υπουργό Εσωτερικών. 

(χϋ) Μεριμνά για την έκδοση τροποποιήσεων της από¬ 
φασης ένταξης και χρηματοδότησης των πράξεων ή 
ανάκλησης αυτής και τη δημοσιοποίηση των στοιχείων 
των σχετικών αποφάσεων στην οικεία ιστοσελίδα του 
Ενδιάμεσου Φορέα Διαχείρισης ή/και στην ιστοσελίδα 
του ΕΣΠΑ. Οι παραπάνω αποφάσεις εκδίδονται από τον 
Υπουργό Εσωτερικών. 

(χίϋ) Μεριμνά για τη συμμόρφωση των συγχρηματοδο- 
τούμενων πράξεων με τους ισχύοντες κοινοτικούς και 
εθνικούς κανόνες καθ’ όλη την περίοδο της υλοποίησης 
τους. 

(χίν) Προβαίνει σε εξέταση της διαδικασίας διακήρυξης 
και τροποποίησης δημοσίων συμβάσεων. Για όσες συμ¬ 
βάσεις εμπίπτουν στο πεδίο εφαρμογής των Κοινοτικών 
Οδηγιών περί δημοσίων συμβάσεων προβαίνει επιπλέον 
σε εξέταση κατά τη διαδικασία ανάθεσης της σύμβα¬ 
σης. Η Ειδική Υπηρεσία εκφράζει τη γνώμη της εντός 
αποκλειστικής προθεσμίας είκοσι (20) ημερών από τη 
λήψη των σχετικών στοιχείων. Σε περίπτωση άπρακτης 

παρέλευσης της ανωτέρω προθεσμίας, λογίζεται ότι 
η Ειδική Υπηρεσία έχει παράσχει σύμφωνη γνώμη. Η 
σύμφωνη γνώμη της Ειδικής Υπηρεσίας ή η κατά το προ¬ 
ηγούμενο εδάφιο τεκμαιρόμενη σύμφωνη γνώμη αυτής, 
αποτελεί όρο για τη χρηματοδότηση της πράξης. Σε 
περίπτωση δημόσιας σύμβασης που έχει ήδη συναφθεί 
κατά την ένταξη της σχετικής πράξης, καθώς και στις 
περιπτώσεις δημοσίων συμβάσεων που δεν εμπίπτουν 
στο πεδίο εφαρμογής των Κοινοτικών Οδηγιών περί 
δημοσίων συμβάσεων, η εξέταση της διαδικασίας ανά¬ 
θεσης διενεργείται πριν από την καταχώρηση δαπανών 
στο Ολοκληρωμένο Πληροφοριακό Σύστημα. 

(χν) Διενεργεί επαληθεύσεις κατά τα προβλεπόμενα 
στο άρθρο 8 του Ν. 3614/2007 προκειμένου να επιβεβαι¬ 
ωθεί η παράδοση των συγχρηματοδοτούμενων προϊό¬ 
ντων και υπηρεσιών και η πραγματική πραγματοποίηση 
των δαπανών που δηλώνουν οι δικαιούχοι καθώς και 
η συμμόρφωση των πράξεων προς τους εθνικούς και 
κοινοτικούς κανόνες. 

Στο πλαίσιο αυτό: 

(χνί) Συλλέγει τις δηλώσεις δαπανών (δελτία δήλωσης 
δαπανών) που υποβάλλονται από τους δικαιούχους και 
τις καταχωρεί στο Ο.Π.Σ μετά από τη διενέργεια διοικη¬ 
τικής επαλήθευσης σε κάθε δήλωση δαπάνης, κατά την 
οποία επιβεβαιώνεται με τα κατάλληλα έγγραφα, ότι: 
(α) η δηλωθείσα δαπάνη είναι πραγματική, 

(β) τα προϊόντα ή οι υπηρεσίες έχουν παραδοθεί σύμ¬ 
φωνα με την απόφαση ένταξης, 

(γ) οι δηλώσεις δαπανών από τους δικαιούχους είναι 
ακριβείς, 

(δ) η πράξη και η δαπάνη είναι σύμφωνες με το εθνικό 
και κοινοτικό δίκαιο, 

(ε) τηρήθηκαν οι κατάλληλες διαδικασίες για την απο¬ 
φυγή διπλής χρηματοδότησης της δαπάνης από άλλα 
κοινοτικά ή εθνικά χρηματοδοτικά μέσα ή από άλλη 
προγραμματική περίοδο. 

(στ) Στην περίπτωση μεγάλου πλήθους δικαιολογη- 
τικών εγγράφων είναι δυνατόν να πραγματοποιούνται 
δειγματοληπτικές επαληθεύσεις βάσει μεθόδου δειγ¬ 
ματοληψίας. 

(χνϋ) Διενεργεί επιτόπιες επαληθεύσεις επιμέρους 
πράξεων κατά τις οποίες επαληθεύεται ότι: οι πράξεις 
όντως εκτελούνται και τα παραδιδόμενα προϊόντα ή/ 
και παρεχόμενες υπηρεσίες συμμορφώνονται προς τους 
όρους της αντίστοιχης σύμβασης ή απόφασης ένταξης, 
η φυσική πρόοδος της πράξης, η τήρηση των κοινοτικών 
κανόνων όσον αφορά τη δημοσιότητα και η ακρίβεια 
των πληροφοριών που παρέχει ο δικαιούχος όσον αφο¬ 
ρά τη φυσική και οικονομική πρόοδο της πράξης. 

(χνίϋ) Προβαίνει στη διενέργεια έκτακτης επιτόπιας 
επαλήθευσης, εφόσον έχει σοβαρές ενδείξεις για την 
ύπαρξη παραβάσεων εθνικού ή κοινοτικού δικαίου, ενη¬ 
μερώνει την Αρχή Πιστοποίησης και όπου απαιτείται 
ζητά την αναστολή χρηματοδότησης της πράξης από 
την αρμόδια υπηρεσία. 

(χίχ) Τηρεί αρχεία στο ΟΠΣ για τις διοικητικές και επι¬ 
τόπιες επαληθεύσεις που πραγματοποιούνται σύμφωνα 
με τα πρότυπα και τις διαδικασίες του Συστήματος 
Διαχείρισης και Ελέγχου. Εάν οι επιτόπιες επαληθεύ¬ 
σεις διενεργούνται δειγματοληπτικά, τηρεί αρχεία που 
περιγράφουν και τεκμηριώνουν τη δειγματοληπτική μέ¬ 
θοδο και καθορίζουν τις πράξεις ή τις συναλλαγές που 
επιλέγονται προς επαλήθευση. Επανεξετάζει τη μέθοδο 
δειγματοληψίας σε ετήσια βάση. 


(χχ) Προβαίνει στην ακύρωση μέρους ή του συνόλου 
της κοινοτικής ή και δημόσιας συνεισφοράς της πράξης, 
η οποία επιβάλλεται βάσει πορίσματος επαλήθευσης 
ή πορίσματος ελέγχου καταχωρώντας τις αντίστοιχες 
λογιστικές εγγραφές στο ΟΠΣ. 

(χχί) Σε περιπτώσεις που διαπιστωθεί βάσει των επα¬ 
ληθεύσεων που διενεργεί αχρεωστήτως καταβληθείσα 
δαπάνη, διαβιβάζει την απόφαση δημοσιονομικής διόρ¬ 
θωσης στο αρμόδιο διατάκτη για την έκδοση απόφα¬ 
σης ανάκτησης αχρεωστήτως καταβληθέντων ποσών 
σύμφωνα με τα οριζόμενα στην ΥΠΑΣΥΔ (ΦΕΚ 540/ 
τ.Β/27.03.08), όπως τροποποιήθηκε και ισχύει. 

(χχϋ) Συνεργάζεται με τα αρμόδια εθνικά και κοινοτικά 
ελεγκτικά όργανα και μεριμνά για την υποβολή των 
απαντήσεών του στα σχετικά πορίσματα ελέγχου στη 
Διαχειριστική Αρχή. 

(χχίϋ) Συλλέγει και καταχωρεί στο ΟΠΣ τα στοιχεία 
παρακολούθησης εκτέλεσης των πράξεων (δελτία πα¬ 
ρακολούθησης φυσικού αντικειμένου) που υποβάλλουν 
οι δικαιούχοι. Με βάση τα στοιχεία αυτά εξετάζει το 
βαθμό επίτευξης των ετήσιων ποσοτικών στόχων των 
πράξεων, σύμφωνα με τις αρχικά αναληφθείσες νο¬ 
μικές δεσμεύσεις. Σε περίπτωση απόκλισης από τους 
όρους της απόφασης ένταξης ή χρονικών καθυστερή¬ 
σεων μεγαλύτερων των έξι μηνών, σε σχέση με την 
προγραμματισθείσα πρόοδο, ο Ενδιάμεσος Φορέας 
Διαχείρισης προβαίνει σε επανεξέταση της πράξης και 
στην περίπτωση αδικαιολόγητων αποκλίσεων, δύναται 
να εισηγηθεί την ανάκληση της απόφασης ένταξης της 
πράξης. Οι αποφάσεις ένταξης πράξεων που ανακαλού¬ 
νται δημοσιεύονται στην κεντρική ιστοσελίδα του ΕΣΠΑ. 

(χχίν) Παρακολουθεί τους δικαιούχους σχετικά με την 
τήρηση των υποχρεώσεων που έχουν αναλάβει, την 
πορεία των πράξεων που εκτελούν, τις υποχρεώσεις για 
τη δημοσιότητα σύμφωνα με τις απαιτήσεις των άρθρων 
8 και 9 του Καν. 1828/06, την τήρηση χωριστής λογιστι¬ 
κής μερίδας ή επαρκούς λογιστικής κωδικοποίησης και 
την τήρηση των πολιτικών σύμφωνα με τις ισχύουσες 
διατάξεις και τις οδηγίες και κατευθύνσεις της Εθνικής 
Αρχής Συντονισμού. Προτείνει μέτρα υποστήριξης των 
δικαιούχων προκειμένου να ανταποκριθούν στις υπο¬ 
χρεώσεις τους. 

(χχν) Εξειδικεύει όπου απαιτείται τις απαιτήσεις για τη 
διασφάλιση της τήρησης όλων των εγγράφων σχετικά 
με τις δαπάνες και τους ελέγχους κατά τα οριζόμενα 
στο άρθρο 90 του Κανονισμού σύμφωνα με τους κανό¬ 
νες του Συστήματος Διαχείρισης και Ελέγχου. 

(χχνί) Παρέχει στη Διαχειριστική Αρχή όλες τις ανα¬ 
γκαίες πληροφορίες σχετικά με τις διαδικασίες και 
τις επαληθεύσεις που πραγματοποιούνται σε σχέση 
με κάθε δαπάνη των πράξεων που διαχειρίζεται, για 
σκοπούς πιστοποίησης. 

(χχνϋ) Μεριμνά για την παρακολούθηση των εσόδων 
των έργων που παράγουν έσοδα, μετά την ολοκλήρωσή 
τους, καθώς και των έργων των οποίων τα έσοδα δεν 
είναι δυνατό να εκτιμηθούν εκ των προτέρων. 

(χχνίίί) Μεριμνά για την παροχή στοιχείων προόδου 
εκτέλεσης των πράξεων στις αρμόδιες για τη χρημα¬ 
τοδότηση δημόσιες υπηρεσίες. 

(χχίχ)Έχει την ευθύνη για την ακρίβεια, την ποιότητα 
και την πληρότητα των στοιχείων που καταχωρεί στο 
ΟΠΣ σύμφωνα με τους κανόνες του Συστήματος Δια¬ 
χείρισης και Ελέγχου. 

(χχχ) Παρέχει στην Αρχή Πιστοποίησης όλες τις ανα¬ 
γκαίες πληροφορίες σχετικά με τις διαδικασίες και τις 
επαληθεύσεις που πραγματοποιεί σε σχέση με κάθε 
δαπάνη, για σκοπούς πιστοποίησης. 

Αρθρο 4 

Υποχρεώσεις του φορέα στον οποίο εκχωρούνται 
αρμοδιότητες διαχείρισης 

Οι αρμοδιότητες διαχείρισης που εκχωρούνται, ασκού¬ 
νται από τον«ΕΦΔ ΕΕΤΑΑ», σύμφωνα με το Σύστημα 
Διαχείρισης και Ελέγχου του εδαφίου (γ) της παρ. 1 του 
άρθρου 2 του Ν. 3614/2007, όπως αυτό ισχύει, και την 
αρχή της χρηστής δημοσιονομικής διαχείρισης. 

Επιπροσθέτως των αρμοδιοτήτων που προσδιορίζο¬ 
νται στο άρθρο 3 της παρούσας, ο«ΕΦΔ ΕΕΤΑΑ» ανα¬ 
λαμβάνει τις ακόλουθες υποχρεώσεις: 

1. Κοινοποιεί στη διαχειριστική αρχή, το ετήσιο πρό¬ 
γραμμα ενεργειών για τις πράξεις που διαχειρίζεται 
καθώς και τις εξαμηνιαίες εκθέσεις προόδου και ενη¬ 
μερώνει συστηματικά το ΟΠΣ με τα στοιχεία προόδου 
εκτέλεσης του προγράμματος. 

2. Αποδέχεται τους προβλεπόμενους από το Σύστημα 
Διαχείρισης και Ελέγχου, ελέγχους και επιθεωρήσεις, 
καθώς και ελέγχους από άλλα αρμόδια ελεγκτικά όρ¬ 
γανα της Ελλάδας και της Ευρωπαϊκής Ένωσης και 
παρέχει σε αυτά τα αναγκαία στοιχεία για την απρό¬ 
σκοπτη διενέργεια αυτών. Αποδέχεται διοικητικές και 
επιτόπιες επιθεωρήσεις από τη διαχειριστική αρχή και 
παρέχει σε αυτή τα αναγκαία στοιχεία προκειμένου 
να επιβεβαιωθεί η κατά το δέοντα τρόπο άσκηση των 
καθηκόντων που του έχουν ανατεθεί. 

3. Συνεργάζεται με τη Διαχειριστική Αρχή, την Εθνική 
Αρχή Συντονισμού, Ειδική Υπηρεσία Θεσμικής Υποστή¬ 
ριξης για την εξειδίκευση εργαλείων και προτύπων που 
απαιτούνται για την άσκηση των αρμοδιοτήτων της. 

4. Διασφαλίζει ότι όλα τα δικαιολογητικά έγγραφα 
σχετικά με τις δαπάνες και τους λογιστικούς ελέγχους 
των πράξεων που διαχειρίζεται, τηρούνται στη διάθεση 
της Ευρωπαϊκής Επιτροπής και του Ευρωπαϊκού Ελε¬ 
γκτικού Συνεδρίου για: 

α. διάστημα τριών ετών μετά το κλείσιμο του επιχει¬ 
ρησιακού προγράμματος, σύμφωνα με τα οριζόμενα στο 
άρθρο 89 παράγραφος 3 του Κανονισμού 1083/2006, 

β. διάστημα τριών ετών μετά το έτος κατά το οποίο 
πραγματοποιείται το μερικό κλείσιμο, στην περίπτωση 
εγγράφων που αφορούν δαπάνες και λογιστικούς ελέγ¬ 
χους για πράξεις οι οποίες αποτέλεσαν αντικείμενο του 
μερικού κλεισίματος, 

τα ανωτέρω διαστήματα διακόπτονται είτε στην πε¬ 
ρίπτωση ενδίκων διαδικασιών είτε κατόπιν δεόντως 
αιτιολογημένης αίτησης της Επιτροπής. 

5. Συμμορφώνεται με τις απαιτήσεις ενημέρωσης και 
δημοσιότητας που προσδιορίζονται από το Σύστημα 
Διαχείρισης, τη Διαχειριστική Αρχή και με τις απαιτήσεις 
που ορίζονται στο άρθρο 5 του Καν.1828/2006 για τις 
κατηγορίες πράξεων που διαχειρίζεται. 

6. Στην περίπτωση που ο ΕΦΔ ΕΕΤΑΑ είναι και δικαι¬ 
ούχος στο πλαίσιο των κατηγοριών πράξεων που διαχει¬ 


ρίζεται, η υλοποίηση της πράξης θα γίνεται από μονάδα 
διαφορετική από τη μονάδα που είναι αρμόδια για τη 
διενέργεια των επαληθεύσεων, ώστε να διασφαλίζεται η 
απαιτούμενη διάκριση καθηκόντων στο εσωτερικό της. 

Άρθρο 5 

Υποχρεώσεις της Διαχειριστικής Αρχής 
του Επιχειρησιακού Προγράμματος 

1. Η Ειδική Υπηρεσία Διαχείρισης του Επιχειρησιακού 
Προγράμματος συντονίζει και εποπτεύει την άσκηση 
των αρμοδιοτήτων του«ΕΦΔ ΕΕΤΑΑ» και έχει την τελική 
ευθύνη έναντι της Επιτροπής για τη διαχείριση του συ¬ 
νόλου του Επιχειρησιακού Προγράμματος σύμφωνα με 
τις απαιτήσεις του Συστήματος Διαχείρισης και Ελέγχου 
και την αρχή της χρηστής δημοσιονομικής διαχείρισης. 

2. Ενημερώνει έγκαιρα τον «ΕΦΔ ΕΕΤΑΑ» για το Σύ¬ 
στημα Διαχείρισης και Ελέγχου και κάθε τροποποίηση 
αυτού και την υποστηρίζει στην ορθή εφαρμογή του. 

3. Παρακολουθεί την εκτέλεση των αρμοδιοτήτων 
του«ΕΦΔ ΕΕΤΑΑ» σε σχέση με τις δράσεις που εκχω¬ 
ρούνται, ώστε να βεβαιώνεται ότι αυτές εκτελούνται 
σύμφωνα με το Σύστημα Διαχείρισης και Ελέγχου και 
την αρχή της χρηστής δημοσιονομικής διαχείρισης. Στο 
πλαίσιο αυτό: 

3.1. Παρακολουθεί την ορθή και έγκαιρη ενημέρωση 
του ΟΠΣ από τον «ΕΦΔ ΕΕΤΑΑ»με τα απαραίτητα δεδο¬ 
μένα υλοποίησης που απαιτούνται για τη χρηματοοικο¬ 
νομική διαχείριση, την παρακολούθηση, τις επαληθεύ¬ 
σεις, την αξιολόγηση καθώς και τις λογιστικές εγγραφές 
για κάθε πράξη που διαχειρίζεται ο«ΕΦΔ ΕΕΤΑΑ». 

3.2. Εξετάζει τις σχετικές αναφορές του ΟΠΣ, τα ετή¬ 
σια προγράμματα ενεργειών που υποβάλλει ο«ΕΦΔ ΕΕ¬ 
ΤΑΑ», και τις εξαμηνιαίες εκθέσεις προόδου τους και 
διαμορφώνει τεκμηριωμένες προτάσεις διορθωτικών/ 
και προληπτικών ενεργειών, με στόχο την αποτελεσμα¬ 
τικότερη και αποδοτικότερη διαχείριση και υλοποίηση 
του επιχειρησιακού προγράμματος. 

3.3. Παρακολουθεί τα αποτελέσματα των ελέγχων και 
επιθεωρήσεων που διενεργούνται στον «ΕΦΔ ΕΕΤΑΑ» 
από την Αρχή Ελέγχου και τα λοιπά εθνικά και ευρω¬ 
παϊκά ελεγκτικά όργανα. 

3.4. Εγκρίνει την τροποποίηση της προβλεπόμενης στο 
συνημμένο πίνακα κατανομής κοινοτικής συνδρομής ανά 
κωδικό θεματικής προτεραιότητας μετά από πρόταση 
του«ΕΦΔ ΕΕΤΑΑ». 

3.5. Δύναται να πραγματοποιεί διοικητικές και επι¬ 
τόπιες επιθεωρήσεις στον «ΕΦΔ ΕΕΤΑΑ» προκειμένου 
να επιβεβαιωθεί η άσκηση των αρμοδιοτήτων που του 
έχουν ανατεθεί με βάση το εφαρμοζόμενο Σύστημα 
Διαχείρισης και Ελέγχου και την αρχή της χρηστής 
δημοσιονομικής διαχείρισης. 

4. Διασφαλίζει ότι η Αρχή Πιστοποίησης λαμβάνει 
τις αναγκαίες πληροφορίες σχετικά με τις διαδικασίες 
και τις επαληθεύσεις για σκοπούς πιστοποίησης. Στο 
πλαίσιο αυτό εποπτεύει και συντονίζει πριν από κάθε 
αίτημα πληρωμής την πληρότητα των πληροφοριών 
που παρέχονται στην Αρχή Πιστοποίησης. 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


































